# Atac a l'aeroport d'Esenboğa

L'atac a l'Aeroport Internacional d'Esenboğa es va produir a l'aeroport que porta aquest nom a la ciutat turca d'Ankara. Els autors van ser membres del grup Pierre Gulumian, de l'organització armada armènia ASALA el 7 d'agost de 1982. En l'atac van morir nou persones i 72 més van ser ferides.

## Context

L'Aeroport Internacional d'Esenboğa es troba a 28 km al Nord-Est d'Ankara, la capital de Turquia i opera des del 1955.

## Atac

L'atac va ser dut a terme per Zohrab Sarkissian i Levon Ekmekjian (Ekmekdjian, Ekmekçiyan), que varen detonar una bomba al bell mig d'una zona de facturació plena de gent a l'aeroport, i tot seguit van obrir foc amb subfusells contra forces de seguretat i passatgers, tot passant pel control de passaports d'un vol de KLM. Segons alguns testimonis, un dels actors de l'atac es demanava a crits què importava que morissin 25 persones havent-ne mort més d'un milió d'ells
Després els atacants es van refugiar a una cafeteria prenent 20 ostatges. Finalment les forces de seguretat van assaltar el local tot matant Sarkissian i ferint Ekmekjian, que fou detingut.

## Víctimes

Les dues hores de tiroteig van deixar 9 víctimes mortals i 72 persones ferides. Entre els morts hi havia tres agents policials turcs, quatre civils turcs, una dona nord-americana, i un enginyer de l'Alemanya Occidental.
Morts per país :
| País | Mort |
| Turquia | 7 |
| Alemanya | 1 |
| Estats Units | 1 |
| Total | 9 |

## Responsabilitat

ASALA va reivindicar l'atemptat en una trucada telefònica i un comunicat lliurat a l'agència de notícies Associated Press a Beirut. Van considerar l'atac una resposta a "l'ocupació feixista turca de la nostra terra." Així, van dir que la responsabilitat per la mort de persones innocents havia de recaure en darrera instància sobre el govern turc, l'OTAN i els Estats Units, "enemics dels pobles". Semblantment, van amenaçar amb més atacs si no s'alliberava en el termini de set dies 85 presos armenis.
Sembla que quan es va comunicar a Levon Ekmekjian que se l'acusava de l'assassinat de nou persones i d'haver-ne ferit 72 més va respondre dient que no n'hi havia hagut prou. Tanmateix, durant el posterior judici va assegurar que havia entès després de l'atemptat que les conviccions que l'havien dut a participar en l'atac eren errades i ridícules.
Ekmekjian fou condemnat a mort el 7 de desembre del 1982 per l'acció armada i per haver actuat amb el propòsit d'acabar amb la sobirania en una part de l'Estat.
Durant l'estada a la presó, Ekmekjian va escriure una carta on expressava el seu penediment i demanava als activistes armenis que renunciessin a la violència.
La seva apel·lació va ser rebutjada i morí penjat el 29 de gener de 1983.

## Resposta a l'interior del país
### Política

El President Kenan Evren va emetre un decret per a l'eliminació d'ASALA, mentre el Primer ministre Bülend Ulusu va condemnar l'atac.

### Societat civil

El Patriarca Armeni d'Istanbul també va condemnar l'atac en una declaració pública.
Artin Penik, un turc-armeni, es va calar foc en protesta contra aquest atac el 10 d'agost del 1982 a la Plaça Taksim d'Istanbul.

## Referències

* ↑ Contemporary problems of international law, By Georg Schwarzenberger, Bin Cheng, Edward Duncan Brown, 1988, p. 27
* ↑ United States Department of State Bureau of Diplomatic Security.
* ↑ «Ankara Esenboğa Airport», 30-06-2012. Arxivat de l'original el 2012-06-30. [Consulta: 26 octubre 2024].
* ↑ «6 killed in attack in Ankara airport». The New York Times, 08-08-1982 [Consulta: 14 febrer 2015].
* ↑ «DEATH TOLL RISES TO 9 IN TURKISH AIRPORT ATTACK - A fatally injured American woman, identified by the State Department as Jean Bosworth of Falmouth, Mass., being aided Saturday after an attack by Armenian terrorists at Ankara's Esenboga Airport. A Turkish Government spokesman said Mrs. Bosworth was shot in the back as she fled. Her husband was wounded. A hospital spokesman said half of the 72 persons injured by one bomb set off by the terrorists and gunfire have been released. The attackers say they are avenging a massacre of Armenians by Turks in 1915. - NYTimes.com», 09-08-1982. [Consulta: 20 desembre 2014].
* ↑ Associated Press. Death Toll Climbs To 9 In Attack By Terrorists On Ankara Airport. St. Petersburg Times. August 9, 1982
* ↑ Time, August 23, 1982. A Cry for Bloody Vengeance Arxivat 2012-11-03 a Wayback Machine.
* 1 2 BBC, September 9, 1982. Armenian Terrorist Sentenced to Death.
* ↑ Rand Corporation. Trends in International Terrorism, 1982 and 1983.
* ↑ BBC, September 13, 1982. Armenian Terrorist's Letter: Turks "Not Our Enemies".
* ↑ BBC, February 2, 1983. Armenian terrorist executed in Turkey.
* ↑ «AROUND THE WORLD - Turkey Executes 5, Including an Armenian - NYTimes.com», 30-01-1983. [Consulta: 20 desembre 2014].
* ↑ Oran, Baskın «The Reconstruction of Armenian Identity in Turkey and the Weekly Agos (Interview with Hrant Dink)». Nouvelles d'Armenie, 17-12-2006 [Consulta: 2 setembre 2008]. «Còpia arxivada». Arxivat de l'original el 2012-02-16. [Consulta: 21 desembre 2016].
* ↑ «Armenian Issue: Chronology». Ministeri Turc de Cultura i Turisme. Arxivat de l'original el 23 maig 2009. [Consulta: 21 febrer 2007].
* ↑ «He was an Armenian: Artin Penik». Turkish Journal. [Consulta: 21 febrer 2007].
* ↑ Associated Press «Armenian Dies Of Self-inflicted Burns». Observer-Reporter, 16-08-1982 [Consulta: 1r desembre 2012].